Albert Jensen



Albert Christian Jensen (født 25. desember 1847 i Frederikssund, død 26. juni 1913 på Frederiksberg) var en dansk arkitekt, titulær professor, kongelig bygningsinspektør og etatsråd.

Jensen ble født som sønn av kjøpmann Søren Anders Jensen og Anne f. Jørgensen. Han giftet seg 28. november 1878 i København med Caroline Sophie Nebelong (14. november 1848 i København – 10. mars 1927 sammesteds), datter av arkitekt N.S. Nebelong og hans andre ektefelle. Han var far til arkitekt Ole Falkentorp.

Etter konfirmasjonen kom Jensen i 1863 til København, hvor han gikk ut fra Teknisk Institut i 1863 og dernest ble tatt opp på Kunstakademiets Arkitektskole i oktober 1864. Han tok avgangseksamen i juli 1870 og vant den lille gullmedaljen i 1874 for Et lokale for et dramatisk selskab og den store gullmedalje i 1876 for En Kuppelkirke som Sejrsmonument, mens han samtidig arbeidet hos Johan Henrik Nebelong og senere hos Ferdinand Meldahl og Ludvig Fenger. Han vant Akademiets store reisestipendium i 1876, 1877, 1878 og oppholdt seg derfor 2½ år i utlandet og etter hjemkomsten knyttet han seg til flere av Meldahls arbeider.

Han stilte ut på Charlottenborg 1874–80 og på Raadhusudstillingen i 1901.

Jensen var assistent ved Akademiets Arkitekturskole 1879–99, medlem av Akademiet fra 1883 og dessuten av Akademiraadet 1890–1911 og av Skolerådet, revisor ved Akademiet 1896–1908, formann for Akademisk Arkitektforening 1897–1900, kongelig bygningsinspektør 1902–12, medlem av styret for Theophilus Hansens Legat fra 1908, formann for Kunstnerhjemmets styre 1909–12 og medlem av Censurkomiteen ved Charlottenborg.

Han ble utnevnt til titulær professor i 1901, var ridder av Dannebrogordenen og «Dannebrogsmand» samt dekorert med den russiske Sankt Stanislaus-ordenen og russiske Sankta Annas orden.

Albert Jensen er begravet på Vestre kirkegård i København.

Verk 

 Marmorkirken, 1875–94, sammen med Ferdinand Meldahl
 Charlottenborg Udstillingsbygning, 1880–83, til dels sammen med Ferdinand Meldahl, fredet
 Under Meldahls tilsyn sto han for oppføringen av russiske Aleksander Nevskij kirke i Bredgade, 1881–83. Kirken var tegnet av David I. Grimm.
 Deltok sammen med Ferdinand Meldahl i ombygning av Trolleholm, 1887–89 og Trollenæs, 1891–93 i Skåne
 Den opprinnelige bygning for Niels Brocks Handelsskole, hjørneeiendommen Sankt Annæ Plads 19 og Ny Toldbodgade 1–3 (1890)
 DFDS' eiendommer, Sankt Annæ Plads 26–28 og Kvæsthusgade 7 (1891)

 Frilagerbygningen, Toldboden, hjørnet av Esplanaden og Amaliegade (1891–94, revet 1973)
 Magasin du Nord, Kongens Nytorv (1893–94, sammen med Henri Glæsel)
 Vesterbrogade 9 B (1901)
 Komplekset Westend, Vesterbrogade 65–67, København (1903)
 Posthus i Charlottenlund (1905)
 Ny skolebygning i gården til Nykøbing Katedralskole i Nykøbing Falster (1906)
 Grøndalshuset, Charlottenlund Skov (1907)
 G.A. Hagemanns Kollegium, Kristianiagade 10, København, 1908

Dekorative arbeider 
 De arkitektoniske delene av Niels Juels monument, Holmens Kanal, København, avduket i 1881
 Minnesmerke over Ludvig Clausen, død 1904 (sammen med Fritz Koch, Vestre kirkegård

Prosjekter 
 Prosjekt til Stevns fyr som samtidig skulle være monument over Ivar Huitfeldt, 1877, sammen med Charles Abrahams
 Prosjekt til Christiansborg (1887 og 1888, sammen med Ferdinand Meldahl, hovedpremie
 Prosjekt til grosserer Christian Hasselbalchs eiendom, Kejsergade 2, København (1901)

Referanser

Kilder 
 

Danske arkitekter
Arkitekter innen historismen
Kongelige bygningsinspektører
Ledere for Dansk Akademisk Arkitektforening
Dannebrogordenen
Sankta Annas orden
Personer fra Frederikssund
Fødsler i 1847
Dødsfall i 1913